SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Alena Tomanová, Mgr.	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Poľsko, 	
Názov a adresa 
prijímajúcej organizácie:	Organizátor: poľská Národná agentúra v  spolupráci so SALTO TC RC a maďarskou a bulharskou NA 

Miesto konania:
Zespol Konferencyjno-Szkoleniowy
ul.. Sienkiewicza 11/13
Konstancin-Jeziorna
	
Účel cesty:	Medzinárodné stretnutie Work with trainers II.

Cieľom služobnej cesty bolo zvýšiť kvalitu spolupráce medzi Národnými agentúrami a „školiteľským poolom“ prostredníctvom:
•	Mapovania a zdieľania skúseností s manažovaním poolu školiteľov ako aj členstvom v poole školiteľov
•	Objasnenia rozvoja školiteľských kompetencií (realizácia v praxi, hodnotiace procedúry školiteľov a pracovníkov NA, nástroje a prístupy podporujúce ďalší profesionálny rozvoj)
•	Strategického plánovania ďalších krokov na národnej a medzinárodnej úrovni
•	Zvýšenia povedomia o novinkách na európskej úrovni, identifikovania ďalších odporúčaní a ich podpory.

Spôsob financovania 
(kto hradí cestovné, pobytové náklady, iné výdavky):	Cestovné a pobytované náklady boli hradené slovenskou Národnou agentúrou.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
28.2.2012	Príchod na miesto konania aktivity
Neformálne zoznámenie sa medzi pracovníkmi Národných agentúr a školiteľmi, ktorí sú členmi „školiteľského poolu“ jednotlivých NA	
29.2.2012	Úvod
Výsledky prieskumu týkajúce sa školiteľských poolov
Mapovanie existujúcich realít
Mapovanie potrieb v školiteľskom poole (Školitelia/Národné agentúry)
Výmena príkladov praxe
	
1.3.2012	Rozvoj školiteľských zručností
Kontext európskej školiacej stratégie
Jeho realizácia
Spätná väzba a odporúčania
Zlepšenie dimenzie kvality v manažovaní školiteľského poolu
Nástroje
Podporná štruktúra
Uznávanie
Úloha školiteľa
Technické otázky

2.3.2012	Plánovanie stratégie pre budúci rozvoj (na národnej a medzinárodnej úrovni)
Akčný plán
Predstavenie akčných plánov a spätná väzba
Open space
Odporúčania a následné aktivity

3.3.2012	Hodnotenie
Odchod	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
28.2.2012	Príchod na miesto konania aktivity
Večera
Neformálne zoznamovanie sa ľudí zodpovedných v Národných agentúrach za školiacu stratégiu a školiteľský pool a členov školiteľských poolov- školiteľov, ktorí pracujú v rámci programu Mládež v akcii	
29.2.2012	
Úvod, oficiálne predstavenie
Oboznámenie sa s kontextom a  cieľmi stretnutia. Prečo vôbec vznikla táto idea. Predstavenie kontextu a výstupov z prvého stretnutia Work with trainers I.
Predstavenie programu seminára.

Výsledky prieskumu týkajúce sa školiteľských poolov. 
Samotnému semináru predchádzal prieskum ohľadom školiteľských poolov, do ktorého boli začlenené národné agentúry a podporné štruktúry SALTO. Počas seminára boli odprezentované zovšeobecnené výsledky z tohto prieskumu. Výsledky boli rozdelené do 6 základných skupín:
1.	Všeobecné zloženie školiteľských poolov (zloženie, počet, pohlavie, vek...), pričom možno vo všeobecnosti skonštatovať, že nám školiteľské pooly „starnú“.
2.	Spolupráca so školiteľmi. Tieto informácie sa týkali prijímania nových školiteľov, podporných systémov spolupráce, ako aj podmienok  ukončenia spolpráce.
3.	Distribúcia školení alebo ako prebieha zadávanie školení a výber školiteľov na jednotlivé školiace aktivity realizované národnými agentúrami.
4.	Finančné podmienky. Ako funguje finančné ohodnotenie školiteľov, či existuje systém junior/senior...
5.	Kvalita a viditeľnosť. Ako hodnotiť kvalitu školiacich aktivít. Aké máme indikátory a pod.
6.	Podpora členov školiteľských poolov. Výsledky sa týkali najmä toho, akým spôsobom národné agentúry zvyšujú kompetencie školiteľov.

Mapovanie existujúcich realít
Následne na to, boli zaujímavou technikou „Universe of national realities“ poskytnuté informácie o fungovaní jednotlivých školiteľských pooloch v jednotlivých krajinách, na porovnanie rôznych existujúcich realít, pričom sme mali dostatok priestoru na vzájomnú diskusiu o spôsobne fungovania školiteľských poolov.

Mapovanie potrieb v školiteľskom poole (Školitelia/Národné agentúry)
V tomto bloku sme boli rozdelení do jednotlivých skupín, kde sa nachádzali zástupcovia jednak Národných agentúr a jednak samotní školitelia. S cieľom mapovania potrieb sme mali spoločne vytvoriť myšlienkovú mapu ideálneho školiteľského poolu. Na čom by mal podľa nášho názoru byť založený ideálny školiteľský pool.

Hodnotenie a výmena príkladov praxe
V národných skupinách sme mali identifikovať tri silné a slabé stránky vo fungovaní, manažovaní slovenského školiteľského poolu. Na základe toho, sme mohli zisťovať, ako fungujú ostatné Národné agentúry so svojimi školiteľmi, aby sme sa mohli inšpirovať, vymeniť si skúsenosti poprípade prebrať podobné opatrenia. Na druhej strane sme aj my inšpirovali ostatné NA.
	
1.3.2012	Rozvoj školiteľských zručností
Prezentácia možností rozvoja školiteľských zručností ako aj databázy TOY, ktorá eviduje školiteľov s medzinárodnými skúsenosťami. Bližšie informácie o databáze TOY: http://www.salto-youth.net/tools/toy/

Kontext európskej školiacej stratégie
Prezentácia Európskej školiacej stratégie:
jej 5 pilierov
•	training and cooperation planning, 
•	SALTO, 
•	Akcia 4.3/3.1, 
•	KMST- knowledge management of NA staff trainings 
•	Partneship COM/CoE

6 oblastí pôsobnosti
•	Kompetenčný profil (pracovníkov s mládežou, školiteľov)
•	Školiace aktivity
•	Nové formy moblity
•	Uznávanie neformálneho vzdelávania
•	Výskum
•	Formálne vzdelávanie (posilniť prelinkovanie medzi formálnym a neformálnym  vzdelávanie)

4 nástrojov
•	Plánovanie školiacich aktivít
•	Kalendár školení
•	Školiteľský pool
•	Youthpass

Jeho realizácia, spätná väzba a odporúčania
Diskusia ohľadom kompetenčného profilu školiteľa pôsobiaceho najmä v medzinárodnej práci s mládežou, pričom momentálne je na európskej úrovni snaha o zadefinovanie kompetenčného profilu školiteľov.
Diskusia sa týkala toho, ako to môže ovplyvniť Národné agentúry/Saltá a ako reagujú na túto iniciatívu, ako môžu ovplyvniť konzultačnú fázu vo svojej krajine, ako aj to, ako môžu napomôcť k realizácii európskej školiacej stratégie.

Zlepšenie dimenzie kvality v manažovaní školiteľského poolu
V pracovných skupinách diskutovanie o kvalite v školiteľskom poole.
Čo môžu byť kvalitatívne indikátory? Ako zabezpečiť transparentnosť v poole? Ako vyriešiť konflikt záujmov? Ako sa môže školiteľský pool stať priestorom pre samovzdelávanie a rozvoj školiteľských kompetencií? Individualita verzus komunita?

Nástroje, Podporná štruktúra 
Prezentácia a vyskúšanie si rôznych nástrojov na sebahodnotenie a rozvoj kompetencií školiteľov. Mohli sme si vyskúšať jeden zo 4 nástrojov:
•	Self perception inventory, ktorý je využívaný počas školenia TOT
•	TAILE
•	Nástroj na sebarozvoj (Self-Development Tool) vytvorený poľskou Národnou agentúrou
•	Learning Interview

Technické otázky
Našou úlohou bolo tiež tieto nástroje zhodnotiť, povedať jeho silné a slabé stránky, ako aj priestor na vylepšenie a modifikáciu, poprípade iné použitie.
	
2.3.2012	Plánovanie stratégie pre budúci rozvoj (na národnej a medzinárodnej úrovni)
Akčný plán

Celé doobedie bolo určené na prácu v národných skupinách, aby sa Národné agentúry v spolupráci so svojimi školiteľmi zamysleli ešte raz nad silnými a slabými stránkami, ktoré identifikovali a všetkých čo počas seminára odznelo a naplánovali stratégiu s konkrétnymi krokmi, ako zlepšiť a podporiť manažovanie školiteľského poolu.

My sme vytvorili stratégiu spojenú najmä s tým, že v momentálnej situácii znovu budujeme školiteľský pool, pričom sme prijali nových členov do školiteľského poolu. Naša stratégia sa týka teda najmä vybudovania školiteľského poolu, podpory školiteľov a hodnotenia. 

Predstavenie akčných plánov a spätná väzba
Výmena skúseností a odprezentovanie akčných plánov v pléne, aké stratégie si navrhli iné krajiny. Na základe toho sme do našej stratégie pridali ešte niektoré elementy.

Open space
V poobedných hodinách sme mali vytvorený priestor na diskusiu o veciach, ktoré zaujímaljú nás a nebol počas seminára dostatočný priestor sa im venovať. Ja som otvorila tému etického kódu školiteľa. Ako to funguje v iných Národných agentúrach a či nejaký etický kódex majú. Poväčšine je to na ústnych a neformálnych dohodách medzi Národnou agentúrou a školiteľmi. Jedine rumunská Národná agentúra ma etický kódex školiteľa zazmluvnený, pričom je aj súčasťou ich Kontraktu a v prípade jeho porušenia sú paušalizovaný. 
Írska Národná agentúra má spísaný kódex, ktorý skôr nazývajú „WILL“. Detailnejšie sme sa bavili o tom, čo všetko by malo byť súčasťou etického kódexu školiteľa.

Odporúčania a následné aktivity
V tejto časti sme sa bavili o tom, ako zlepšiť spoluprácu aj na medzinárodnej úrovni, ako možno spojiť školiteľské pooly, alebo im sprostredkovať stretnutie, vytvoriť platformu...?
V tejto časti sme sa bavili aj nad možným pokračovaním Work with trainers 3.
	
3.3.	Hodnotenie stretnutia a spätná väzba školiteľom, organizátorom

Odchod.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Výsledkom zo seminára je vytvorenie stratégie vybudovania a rozvoja školiteľského poolu. Táto stratégia bude odprezetovaná členom školiteľského poolu počas školenia/stretnutia školiteľského poolu.	

6.	Prehľad prinesenej dokumentácie a miesto jej uloženia 

Nástoje na sebarozvoj, reflexiu Self Development Tool poľskej NA, Learning to learn- the learning interview, „Will“ írskej NA,  ktoré budú evidované v slovenskej NA, ako aj preposlané školiteľom.	

7.	Osobitne vyhodnotený očakávaný prínos ZPC 

Vďaka medzinárodnému semináru sme mali možnosť spoznať ako fungujú a manažujú školiteľské pooly iné krajiny, čo bolo inšpirujúce a obohacujúce. Niektoré veci a nástroje  priamo uplatním pri práci so školiteľským poolom na Slovensku. Pozitívom bolo aj to, že som sa na seminári zúčastnila spoločne so skúseným školiteľom slovenského poolu školiteľov, pričom sme spoločne za obe strany vytvorili akčný plán a stratégiu budovania a podpory poolu-	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Na pravidelných poradách Národnej agentúry, školiteľom MvA.	

Súhlasím so zverejnením tejto správy na internete

Dátum:	12.3.2012	
Správu vypracoval
(meno a priezvisko, podpis):	Alena Tomanová	
Správu schválil
(meno a priezvisko, podpis):	Marcela Hajtmánková